**6. napirend, előterjesztés**

**Előterjesztés**

 **a Balaton-Nagybereki Vízitársulat 2022.05.26.-i Küldöttgyűlésére**

**Tárgy:**

 Elkülönítetten kezelt , - társulati mű – kategóriába sorolt saját és idegen tulajdon vagyon nyilvántartása.

T**isztelt Küldöttgyűlés!**

A vízitársulatok működéséről szóló 2009 évi CXLIV tv 42.§(4) bekezdése a Küldöttgyűlés jóváhagyását írja elő az elkülönített vagyon évente aktualizált, és tételes nyilvántartásához. Az elkülönített vagyon jogi kategóriáját a hivatkozott tv 1.§.4. pontja egyértelműen definiálja.

Ennek kapcsán Küldöttgyűlésünk a 2016 évi ülésén ezen kategória hatálya alá eső vagyon elemeket részletesen megvizsgálta, és a **7/2016.(05.06.) KGY.sz.** határozatot hozta.

 Eszerint:

***A Küldöttgyűlés a az előterjesztéshez csatolt táblázat alapján 715 096 eFt össz értékben elfogadja a 426 tételből álló társulati művek elkülönítetten kezelt értékét a következő megkötésekkel:***

* ***A lista nem tartalmazza az ingatlanok értékét.***
* ***A lista nem tartalmazza az állami tulajdonú vízi létesítmények értékét.***
* ***A lista a Hubertus Bt.-től üzemeltetésre átvett vízi létesítmények bekerülés kori nettó aktivált értékét tartalmazza.***
* ***A lista semmiképp nem lehet napi piaci érték alapja.***

***.***

A művek jogállása és a velük kapcsolatos helyzet a **2017** és **2018** években nem változott, ezért a Küldöttgyűlés a **8/2017.(05.19.) sz.**  és a **7/2018.(05.25.) sz**. határozataival az adott évekre vonatkozóan gyakorlatilag a **2016** évi határozatát megerősítette.

**2019** évben a Küldöttgyűlés a **8/2019.(05.30.) sz**. határozatával a társulati művek körét további 2 tétellel 428 db-ra emelte, figyelembe véve a társulatunk saját beruházásában megépített két db csőátereszt, 1 517 eFt (HU-23) és 1 447 eFt ((R-15) , együttesen 2 964 eFt tárgyi eszköz értékkel.

**2020** évben újabb 8 db áteresz saját beruházásban történő megépítését végezte el a társulat 3 944 eFt értékben, amivel a saját tulajdonú társulati művek, mint tárgyi eszközök értéke összesen 6 908 eFt értékre növekedett, a társulati művek db száma pedig további 8-al, 436 tételre emelkedett.

A Küldöttgyűlés ezt a **8/2021.(05.28.) KGY** számú határozatával fogadta el.

A 2021 évben saját beruházásban beépített további 8 db áteresszel az e körbe sorolt vagyon értéke és mennyisége tovább emelkedett a mellékelt táblázatban foglaltak szerint.

Javaslom a Tisztelt Küldöttgyűlésnek, hogy a jogszabályi előírásnak eleget téve az idegen tulajdonúakat (426 tétel) változatlan formában, a 2019-ben megépített 2 db, - a 2020-ban megépített 8 db, majd a 2021 évben megépített újabb 8 db saját tulajdonú tárgyi eszköz/társulati művekkel kibővítve állapítsa meg a társulati művek listáját, és nyilvántartási értékét az aktiválás kori értékkel fogadja el!

A teljes 444 tételből álló társulati mű listát, és a csak saját tulajdonú műveket tartalmazó listát ( 18 db) csatoljuk az előterjesztéshez.

**Határozati javaslat:**

***A Küldöttgyűlés a 2016 évi Küldöttgyűlésen megtárgyalt , majd a későbbi évek Küldöttgyűlésein megerősített előterjesztéshez csatolt táblázat alapján az idegen tulajdonú társulati művek***

* ***426 tételből álló listáját változatlan 715 098 eFt össz értékkel állapítja meg, és tartja nyilvántartásban.***
* ***A saját tulajdonú, 2019 évi 2 db és 2020 évi 8 db és a 2021 évi újabb 8 db tételből álló listáját az aktivált bekerülési értékekkel,13 596 eFt-ban állapítja meg és tartja a nyilvántartásban.***
* ***Így összesen 731 658 Ft értékben és összesen 444 tételben állapítja meg a korábbi években megfogalmazott, és Küldöttgyűlés által elrendelt megkötésekkel :***
	+ ***A lista nem tartalmazza a társulati művekhez tartozó ingatlanok, földrészletek értékét.***
	+ ***A lista nem tartalmazza az állami tulajdonú vízi létesítmények eszköz és ingatlan értékét.***
	+ ***A lista a Hubertus Bt.-től üzemeltetésre átvett vízi létesítmények bekerülés kori nettó aktivált értékét tartalmazza.***
	+ ***A lista semmiképp nem lehet napi piaci értéken alapuló elszámolás alapja.***

Kelt: Kéthely Sári pusztán, 2022.05.12.

 Oliver Hahnenkamm

 IB Elnök